27/07/2021 | Administración LocalMunicipal
Sada
Secretaría
Bases específicas para a confección dunha bolsa de emprego para persoal funcionario da Escala de Admón. Xeral Subescala Administrativa

Polo Decreto desta Alcaldía núm.1590/2021, do 19 de xullo, aprobáronse as seguintes bases de convocatoria de selección de persoal: 1ª.- OBXECTO.- Estas bases específicas teñen por obxecto a regulación dos aspectos particulares do proceso de selección para a formación dunha bolsa de emprego de emprego de interinos para cubrir prazas vacantes de persoal funcionario ou calquera das situacións contempladas no art.10 do Real Decreto Lexislativo 5/2015, do 30 de outubro, polo que se aproba o texto refundido da Lei do Estatuto Básico do Empregado Público, así coma para substitucións por vacacións ou permisos do persoal funcionario da escala de administración xeral, subescala administrativa, en todo aquelo que non estea previsto nas “BASES XERAIS PARA ELABORAR BOLSAS DE EMPREGO CON CARÁCTER INTERINO PARA POSTOS DE PERSOAL FUNCIONARIO E LABORAL DO CONCELLO DURANTE O 2021”, aprobadas por Resolución de Alcaldía de data 30 de marzo de 2021. (BOP núm.64, do 8-4-2021). O órgano competente da Corporación poderá adscribir ós/ás aspirantes nomeados/as, través do correspondente procedemento regulamentario, a calquera posto de traballo que, de acordo co seu grupo de titulación, teña asignadas funcións propias desta categoría profesional.2ª.–REFERENCIA DO PROCESO SELECTIVO: PS 10-2021. A vixencia desta bolsa é de tres anos, prorrogables por outros 3, dende a súa aprobación por resolución do alcalde que se publicará no taboleiro e na sede electrónica municipal. a) Denominación da praza: Administrativo. b) Escala de administración Xeral, Subescala Administrativa c) Grupo de clasificación: C subgrupo C1. d) Tipo de relación xurídica: persoal funcionario interino. De conformidade co previsto nas bases xerais aprobadas por este Concello de Sada, o sistema selectivo será o de oposición. - Estar en posesión do Título de Bacharelato, técnica ou técnico, ou outro título equivalente de conformidade coa normativa de aplicación. As equivalencias deberán acreditarse mediante certificado da Administración competente (no caso de comunitarios ou estranxeiros a titulación haberá de estar convalidada polo Órgano competente). - Estar en posesión do título CELGA 4 ou outros títulos oficiais equivalentes. No caso de non acreditalo realizarase unha proba conforme ao establecido na base 8ª. Ás solicitudes de participación achegarase a documentación sinalada na base cuarta das Bases Xerais e axustaranse ao modelo que está a disposición na seguinte ligazón: https://www.sada. gal/ga/a-un-click/impresos ou que se lles facilitará nas dependencias municipais. O prazo é de 5 días hábiles contados a partir do seguinte ao da publicación na sede e/ou no BOP. As probas selectivas que deberán superar as persoas aspirantes á praza á que se refiren estas bases específicas son as seguintes de carácter obrigatorio e eliminatorio: PRIMEIRO EXERCICIO, teórico: consistirá en contestar durante un período máximo de 30 minutos un cuestionario formulado polo Tribunal inmediatamente antes do seu comezo e baseado no temario completo (parte xeral Anexo II das bases xerais e base 9.ª das específicas). Estará composto por vinte preguntas con catro respostas alternativas, sendo só unha delas correcta. Cada resposta correcta puntuará 1 punto, as respostas deixadas en branco non puntuarán e cada pregunta incorrecta restará 0,5 puntos. A cualificación máxima é de 20 puntos. SEGUNDO EXERCICIO, práctico: realización dun suposto práctico relacionado coas materias específicas do temario. En función da maior ou menor complexidade do exercicio, o Tribunal determinará antes do seu inicio o tempo máximo para a súa realización, con carácter xeral para todos os aspirantes. No anuncio de convocatoria deste exercicio, o Tribunal determinará os medios materiais dos que deberán, ou poderán, ir provistos os aspirantes para a súa realización. Puntuación máxima 30 puntos. – Nos exercicios obrigatorios e eliminatorios e deberá acadarse unha puntuación mínima da metade da puntuación total asignada nestas bases a cada un deles para a súa superación. – Se o Órgano de selección, de oficio ou en base as reclamacións, que os aspirantes poidan presentar nos dous días hábiles seguintes á publicación das cualificacións dos exercicios, anulase algunha/s das preguntas incluídas nun exercicio, anunciarao publicamente no taboleiro de Anuncios do Concello. Contra tal acordo poderá interporse recurso de alzada, consonte ao disposto no artigo 122 da Lei 39/2015, do 1 de outubro, de Procedemento Administrativo Común das Administracións Públicas. A cualificación final de cada aspirante será a resultante da suma das cualificacións de cada un dos exercicios obrigatorios e eliminatorios. Respecto a acreditación do idioma galego, de non acreditarse co título esixido na base 4.º realizarase unha proba de nivel ás persoas aspirantes que superaran os exercicios da fase de oposición, puntuándose coma apto ou non apto e debendo acadarse para aprobar a cualificación de apto. TEMA 10.- O municipio de Sada: Poboación e termo municipal. TEMA 11.- Organización municipal específica do Concello de Sada (I): Pleno, Alcalde e Xunta de Goberno Local. TEMA 12.- Organización municipal específica do Concello de Sada (II): tenentes de Alcalde e concelleiros delegados. Comisións do Pleno e outros órganos complementarios. A Comisión Informativa de contas. TEMA 13.- Outras entidades locais. Mancomunidades. Comarcas e outras entidades que agrupen varios municipios. As áreas metropolitanas. As entidades de ámbito inferior ao municipal. TEMA 14.- A potestade regulamentaria das entidades locais: ordenanzas, regulamentos e bandos. TEMA 15.- O rexistro de entrada e saída de documentos. Requisitos da presentación de documentos. Prazos e cómputo. Comunicacións e notificacións. TEMA 16.– Réxime de sesións e acordos dos órganos de goberno local. Impugnación de actos e acordos locais e exercicio de accións. TEMA 17.– Actas, certificacións, comunicacións, notificacións e publicación dos acordos. O rexistro de documentos. TEMA 18.- O acto administrativo: concepto e clases. Elementos. Eficacia dos actos: notificación e publicación. TEMA 19.- O procedemento administrativo: iniciación, ordenación, instrución e terminación. TEMA 20.- Finalización do procedemento; a obriga de resolver; o silencio administrativo. TEMA 21.- Réxime de recursos administrativos: especial referencia á administracioón local. TEMA 22.- Procedemento administrativo sancionador. TEMA 23.- A responsabilidade patrimonial da Administración pública. Especial referencia á Administración local. TEMA 24.- Bens, actividades e servizos das entidades locais. TEMA 25.- Contratación administrativa na Administración Local (I). Partes do contrato: órgano de contratación e aptitude para contratar co sector público. Rexistros oficiais. Obxecto, prezo e contía do contrato. Garantías exixibles na contratación do sector público. TEMA 26.- Contratación administrativa na Administración Local (II). Preparación dos contratos polas administracións públicas: normas xerais. Adxudicación dos contratos das administracións públicas. TEMA 27.- Contratación administrativa na Administración Local (III). Efectos dos contratos. As prerrogativas da administración. Execución e modificación dos contratos. Extinción. Cesión e subcontratación. Réxime de invalidez e recursos. TEMA 28.- As subvencións na Lei Xeral de Subvencións e na normativa autonómica. As subvencións locais. TEMA 29.- Xestión dos servizos públicos locais. Formas de xestión. TEMA 30. O persoal ao servizo da Administración Local (I). Integración en escalas, subescalas e clases. Dereitos dos empregados públicos; especial referencia á carreira profesional e promoción interna. Xornada de traballo, permisos e vacacións. Deberes dos empregados públicos; código de conduta. TEMA 31.- O persoal ao servizo da Administración Local (II). O Convenio colectivo e o acordo regulador. Seguridade e hixiene no traballo. A Lei de prevención de riscos laborais. O contrato de traballo. Concepto. Natureza. Suxeitos. Forma. Contido e réxime xurídico. Modificación, suspensión e extinción do contrato de traballo. Modalidades do contrato de traballo. A duración do contrato de traballo. TEMA 32.- O persoal ao servizo da Administración Local (III). O sistema de Seguridade Social: estrutura e ámbito. Réxime xeral e réximes especiais da Seguridade Social. Afiliación. Altas e baixas; procedemento e efectos. Cotización. A acción protectora. As continxencias protexidas: cadro xeral. Prestacións. As prestacións non contributivas da Seguridade Social: finalidade e clases. Invalidez non contributiva: requisitos e procedemento para a súa obtención. Xubilación non contributiva. TEMA 33.- O ordenador persoal: Concepto e funcións básicas. Introdución ao sistema operativo: o entorno Windows. Estrutura de almacenamento de información: tipos de soportes e características. Protección e seguridade da información. TEMA 34.- Aplicacións de propósito xeral. Procesadores de texto: principais funcións e utilidades, gravación e recuperación de ficheiros, impresión, deseño de documentos. Outras aplicación: follas de cálculo, bases de datos. TEMA 35.- O acceso electrónico dos cidadáns aos servizos públicos. Normativa de aplicación na Comunidade Autónoma de Galicia. Sede electrónica. Identificación e autentificación. Rexistros, comunicacións e notificacións electrónicas. A xestión electrónica dos procedementos. TEMA 36.- A protección de datos de carácter persoal. Normativa reguladora. Principios informadores e dereitos das persoas en materia de protección de datos. TEMA 37.- O orzamento do Concello de Sada: concepto e natureza. Contido. Estrutura. Elaboración. Aprobación. TEMA 38.- O procedemento de execución orzamentaria. Fases. O control orzamentario. Concepto. Natureza e ámbito de aplicación. Clases. TEMA 39.- O tributos propios do Concello de Sada. As taxas: natureza; normas básicas do seu réxime xurídico; principais supostos. Os prezos públicos. TEMA 40.- Lei Orgánica 3/2007, de 22 de marzo, para a igualdade efectiva de mulleres e homes. TEMA 41.- Discapacidade. A definición de discapacidade segundo a Organización Mundial da Saúde. Real decreto lexislativo 1/2013, do 29 de novembro, polo que se aproba o texto refundido da Lei xeral de dereitos das persoas con discapacidade e da súa inclusión social: consideración de persoa con discapacidade e dereitos. A normativa reguladora do procedemento para o recoñecemento, declaración e cualificación do grao de discapacidade”. O que se publica para xeral coñecemento. Sada, 22 de xullo de 2021 O Acalde Serigne Mor Yabeta Tissoudali